Datakeskus

Datakeskus eli palvelinkeskus (myös tietokonesali tai konesali) on huone tai rakennus, jossa on useita tietokoneita ja niiden oheisjärjestelmiä, jotka tallentavat ja käsittelevät suuria määriä dataa. Niissä voi olla suurimmillaan useita satoja tuhansia yksittäisiä palvelimia ja sähkönkulutus voi olla useiden megawattien luokkaa. Vuonna 2008 palvelinkeskusten sähkön kokonaiskulutuksen arvioitiin olevan 120 TWh luokkaa. Tällöin niiden käyttämän sähköntuotannon päästöt ovat jo monien teollisuudenalojen, kuten terästeollisuuden, kanssa samaa luokkaa. Vuonna 2008 palvelinkeskusten kuluttaman energian tuotannon päästöjen arvoidaan olevan hieman alle lentoliikenteen päästöjen.

Datakeskusten käyttämän energian mittana on Power Usage Effectiveness (PUE). Datakeskuksen virrankäyttöön liittyviä laitteita ovat:
 UPS-laitteet
 kytkentälaitteet
 generaattorit
 virranjakojärjestelmät (PDU)
 akut
 valaistus
 IT-laitteiden ulkopuolinen hävikki
 jäähdyttimet
 ilmastointijärjestelmät
 ilmankäsittely
 pumput
 jäähdytystornit

IT-laitteita ovat:
 tietokoneet
 tallennuslaitteet (massamuistit, kiintolevyt, nauha-asemat)
 tietoverkoissa käytettävät laitteet (kytkimet, reitittimet)
 valvontalaitteet (KVM-kytkimet, tietokonenäytöt)

Suomessa suuria datakeskuksia ovat muun muassa Googlen keskus Haminassa, Yandexin Mäntsälään perustama keskus, sekä saksalaisen Hetznerin keskus Tuusulassa. Myös Microsoft perusti datakeskuksen Uudellemaalle.

Oheisjärjestelmät 
Ilmanvaihto (jäähdytys) ja kosteuden säätö
Varasähköntuotanto sähkökatkojen varalta
Hukkalämmön talteenotto

Historia 
1960-luvulla tietokoneet olivat suurtietokoneita, jotka sijaitsivat niille varatuissa huoneissa ("datakeskuksissa"). 1980-luvulla mikrotietokoneet yleistyivät toimistoissa. 1990-luvulla dot.com-buumin aikana datakeskukset yleistyivät voimakkaasti: yritykset tarvitsivat keinon Internetissä esiintymiseen.

Lähteet

Aiheesta muualla 

Tietokoneverkko
Tilat